

2022.gada 13.janvārī **Nr.1**

 (prot. Nr.1, 1.§)

Par atbalstu PIKC “Daugavpils Dizaina un mākslas vidusskolas „Saules skola”” projektam "Radošie cilvēki zaļākajām pilsētām"

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldības budžetiem” 30.pantu, Valsts Izglītības attīstības aģentūras 2021.gada 27.oktobra Erasmus+ programmas projekta pieteikuma Nr.2021-1-LV01-KA220-VET-000030305 apstiprināšanas lēmumu Nr**.** 8.-18.1/6242, Domes Izglītības un kultūras jautājumu komitejas 2022.gada 6.janvāra atzinumu un Domes Finanšu komitejas 2022.gada 6.janvāra atzinumu, atklāti balsojot: PAR – 12 (I.Aleksejevs, P.Dzalbe, A.Gržibovskis, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj**:

1. Atbalstīt PIKC “Daugavpils Dizaina un mākslas vidusskolas „Saules skola”” dalību Eiropas Savienības Erasmus+ programmas pamatdarbības Nr.2 (KA2) Sadarbības partnerības *profesionālās izglītības sektorā* ar projektu “Radošie cilvēki zaļākajām pilsētām” (akronīms MultiGreen, projekta numurs Nr.2021-1-LV01-KA220-VET-000030305) vadošā partnera lomā.

2. Daugavpils domei nodrošināt projekta īstenošanai priekšfinansējumu 25775,20 EUR (divdesmit pieci tūkstoši septiņi simti septiņdesmit pieci eiro un 20 eirocenti) apmērā no pašvaldības budžeta līdzekļiem 2023.gadā.

Pielikumā: projekta ““Radošie cilvēki zaļākajām pilsētām”/ “Creative people for greener cities” (akronīms MultiGreen, projekta numurs Nr.2021-1-LV01-KA220-VET-000030305) apraksts.

Domes priekšsēdētāja 1.vietnieks *(personiskais paraksts)* A.Vasiļjevs

Pielikums

Daugavpils domes

2022.gada 13.janvāra

lēmumam Nr.1

 (protokols Nr.1, 1.§)

**PIKC “Daugavpils Dizaina un mākslas vidusskolas „Saules skola”” projekta “Radošie cilvēki zaļākajām pilsētām”/ “Creative people for greener cities” apraksts**

|  |  |
| --- | --- |
| **Projekta pieteicējs (vadošais partneris):** | PIKC “Daugavpils Dizaina un mākslas vidusskolas „Saules skola”” |
| **Projekta ilgums:** | No 2021.gada 1.novembra līdz 2023.gada 31.decembrim. |
| **Projekta mērķis:** | 1. Sniegt metodisko atbalstu profesionālās izglītības iestādes studentiem-topošiem radošo industriju profesionāļiem dizaina produkta ideju prezentēšanā un portfolio veidošanā, izmantojot multimediju iespējas.
2. Veicināt radošos profesionāļus radīt ilgtspējīgas pilsētvides dizaina produktus un, pielietojot mūsdienu tehnoloģijas, veidot kvalitatīvas ideju prezentācijas dažādām mērķauditorijām: plašai sabiedrībai, profesionālajām biedrībām, valsts un pašvaldības institūcijām.
 |
|  | Projektā iesaistīti partneri no 4 valstīm: - PIKC “Daugavpils Dizaina un mākslas vidusskolas „Saules skola”, Latvija- CIFP MENDIZABALA LHII, Spānija;- Stredni skola umeni a designu a Vyssi odborna skola Brno, prispevkova organizace, Čehijā;-Scuola d'arte applicata Andrea Fantoni, Itālija. Projekts paredzēts dizaina skolu jauniešiem un demonstrē iespēju mainīt (uzlabot) apkārtējo vidi, attīstot ilgtspējīgas pilsētvides dizaina idejas. Radošajiem cilvēkiem ir jābūt iedvesmotiem un motivētiem mainīt dzīves kvalitāti. Jaunie dizaina profesionāļi var kļūt par vides ilgtspējības veicinātājiem, efektīvi izmantojot multimediju iespējas labākai ideju komunikācijai sabiedrībai.Projektā paredzēts apmācīt izglītojamos pielietot video prezentācijas prasmes globāli nozīmīgo problēmu risināšanai - pilsētvides zaļās infrastruktūras uzlabošanai. Projekta aktivitātes motivēs jauniešus pētīt savas apkārtnes vēsturi un apgūt šo vietu dabas un kultūrvides vērtības, meklēt idejas, kas rosinātu cilvēkus uzlabot dzīves kvalitāti, radoši integrējot mākslu un dabu. Veiksmīgākās projekta dalībnieku izstrādātās koncepcijas tiks prezentētas plašai auditorijai, izmantojot multimediju iespējas. Zaļo projektu video prezentācija ir efektīvs instruments ekoloģiskām un sociālajām kampaņām.Projekta aktivitātēs tiks iesaistīti arī radošo industriju pārstāvji, nozaru speciālisti. |
| **Projekta izmaksas:** | 100% ES Erasmus+ programmas atbalsts.Projekta kopējais finansējums **EUR 128 876,00 EUR (viens simts divdesmit astoņi tūkstoši astoņi simti septiņdesmit seši *euro* un 00 centi)** apmērā**.**Daugavpils pilsētas domes priekšfinansējums 20% apmērā 2023.gadā **25775,2 ( divdesmit pieci tūkstoši septiņi simti septiņdesmit pieci eiro un 20 eirocenti)**  apmērā, kas tiks atgriezts pēc projekta noslēguma un gala atskaites iesniegšanas 2024.gadā. |
| **Projekta galvenās aktivitātes:** | Projekta vadības grupas tikšanās;Ilgstpējīgas pilsētvides ideju konkurss (nacionālajā līmenī);Ilgstpējīgas pilsētvides video filmu konkurss (starptautiskajā līmenī);Kursi un meistarklases izglītojamajiem: “Filmēšana un video produkta izgatavošana”, “Mūsdienu pilsētvides dizains”, “Ilgtspējīga dizaina produkta dzīves cikls”;Digitālā metodiskā materiāla “Efektīva videoportfolio veidošana” izstrāde un publicēšana.  |

Domes priekšsēdētāja 1.vietnieks *(personiskais paraksts)* A.Vasiļjevs